4

ISIGIDIMI SAMAXOSA, APRIL 1, 1875.

aye kuncedisa U-Mr Holford, lo isishicilelo sase Mkangiso sise sandleni sake soloko wati wabuba U-Mr Appleyard. U-James Dwane kuvunyelwene ngosuba igama lake litunyelwe kwintlanganiso enkulu yabafundisi bama Wesile, bacelwe ukuba bamamkelele enanini labafundisi abasemlingweni; nokuba kanjalo U-Samuel Gudula olunge nowase Rini umjikelo, ofuna ukungena ebufundisini aze amkelwe kwi Institution yase Nxukwebe, ake afunde kona.

Kute ekuzeni kupela kwentlanganiso kwaxoxwa ngezinto ngezito ezilunge neremente zabantsundu, eziziqubela pambili nezingaba zizixakaniso. Abazalwana bahlukene kumnandi, utandano lwabo lukule ngakumbi, bevuseleleke ngokunye ukuze bazinikele ngokugqitiseleyo kulo msebenzi wabo, ungowe Nkosi.

Bamiselwe okwalomnyaka ukuze babe kwezi ndawo—*E-Rini,* John Sikwebu ; *E-Bayi,* James Dwane; *E-Nqushwa* (Newtondale), James Lwana; *E-Horton ekwase Nqushwa,* James Sakuba; *E- Qonce,* Samuel Mtimkulu; *'E-Mkangiso,* Joel Ndungane, *E-Tamara,* Simon P. Gasa; *E-Peuleni,* John Lwana; *kwa Qoboqobo,* Boyce Mama, *kwa Matole,* James Mabula: Ozakuya pesheya kwe Nciba alunge nabase Queenstown abafundisi, James Mjila.

AMAZWI ESIBULISO KU MR. LEVEY. Njengoko sesike sabika ngako U-Charles Levey Esq. obesisandla sika Captain Blyth, unyuselwe ekubeni ngumfuni wabantu abeza kusebenzela I-Government kule koloni. Wonke umntu omaziyo into ayiyo, obezikangele izinto azenzileyo ngexesha lokuba pesheya kolwandle kuka Captain Blyth, uyakuvumelana nati xa siti ude wabekwa kumsebenzi omfaneleyo kanye, ongati ungabanga nokufezwa nguye kube kungeko sizatu sokutandabuzela ukuba bekunokufumaneka olunge ngapezulu. Indawo ke kodwa esifuna ukukangelisa kuyo namhla yile yokuba bate abamhlope xa aza kunduluka kona bambulisa ngalamazwi alandelayo, ukumbulela ngemizamo nembulaleko yake ekulungiseleleni abebepantsi kwake; kuba kambe abamhlope ngabantu abangenakuba bangambuleli abamqondileyo ukuba okwenene ubebalungiselela. Amazwi okwenjenjalo kwabo ke ngawola:—

“ Ku C. J. Levey Esq.

“ Nkosi etandekayo—Tina abamhlope abamaga- ma abalwe ngapantsi, abahlala kweli lizwe, sikuvile ukuba I-Government ikushenxisele kwenye indawo apo uya kusebenza kona. Kekaloku pambi kokuba usishiye sifuna ukukunika imibulelo yetu ngohlobo ote wawuquba ngalo umsebenzi wako ngale minyaka isixenxe ubungosebenza apa. E- kuhlanganeni kwetu esimana ukuhlangana nawe ngako, nokuba kuxa usesihlalweni somsebenzi, nokuba kupina kusoloko sakufumana ungopendula kakuhle, oteta into esentliziyweni yako, ohleli amaxa onke elungele ukuzikanyeza azibeke ebunzimeni ukuze kulungelwe abanye. Singabalilayo ke ngoko ukuba namhla usishiya.

“ Impumelelo opumelele ngayo ngexesha loku- ngabiko kwenkosi yako ebekeke ifanele U-Captain Blyth, isenza ukuba siqiniseke ukuba impembelelo yako kwabantsundu, nokukutemba abakutembe ngako, iyakwenza ukuba uti xa ulihla ulinyuka eli labantsundu uquba umsebenzi wako, babe kusoloko berozile abeza kufuna intlobontlobo zemisebenzi. Ngoku kona ote wabuya wakululwa emsebenzini wemihla ngemihla, obuti ke ngoko ube sendleleni yako, siya kolwa ukuba akuko msebenzi wobuya uswele abasebenzi. Umnqweno wetu ngawe ngowokuba wanga ungasikeleleka kulomsebenzi wako, wanga kananjalo ungati ubengopile kakuhle ukuze uziqube kakuhle imfanelo zalondawo unyuselwe kuyo, uyifanele indawo ebekekileyo noyakuba luncedo kuyo.

“ Enye indawana esibonisa ngayo ukukubeka kwetu, sikucela ukuba wamkele kuti lomsesane we Diamond.

Siyapela singabako abakubekileyo.

W. McGlashan  
J. Martin

W. Beattie  
J. W. Heathcote  
Rev. R. Ross  
T. R. Hodgetts  
T. Allen

Alex. Woods  
A. Whitfield  
W. Love

W. R. Thompson  
L. P. Thompson  
F. B. Thompson  
R. Hambly  
J. Hambly  
J. Snodgrass  
T. W. Webb  
T. C. Scully  
J. Pearce  
E. Harris  
P. McGlashan

J. Mills

T. Moriarty

J. Bentz

C. Haber

Rev. E. J. Barrett

H. Owen

1. Fennel

W. Hedding

W. Smith

H. R. Abernethy

M. Wright

J. Scully

W. Green

W. Dowell

W. Waters

R. Snodgrass

J. Knowles

1. Whittaker

W. Wilson

C. Martin.

INCWADI KA NOBENGUNI.

Ngale nyanga idluleyo sasibalise imbali ka Mzi- likazi inkosi enkulu yokuqala ku Matebele. Sa- site Amatebele sisizwe esahluka kuma Zulu ngemini zika Tshaka. Ke namhla sifuna ukunika incwadi ebalwe ngu Nobenguni unyana ka Mzilikazi osesikundleni sikayise, esikolwa ukuba baya kuyitanda abaninzi kubaleshi betu. Ukuze iqondakale kakuhle mhlaumbi ngesike siyitshayelele, ngokuti ubebalelwe ngu R. Southey I- Governor yele Diamond, emcela ukuba angavuma na ukuba abelungu baye kurweba elizweni lake aze abakusele, nokuba utinina ngokutunyelwa kwabafundisi kona. U-Mr Southey uti Amatebele aye ati ga nge Zambesi ukuma ngasentla; ukusuka kwele Diamond umgama wawo usewakeni lemayile. Ilizwe lawo, ngokukodwa indawo emiwe sisizwana ekutiwa nga Mashona ulincoma ukucuma. Kuko kona ne koton ati ayipote ayenze ingubo; ekubonakala ngoko ukuba akasemva kakulu ngezinto zokukanya. Into embi kona kukuba kuko abapetwe ngokobukoboka, noko

kuko amatemba okuba oko kobehle kupele. Lo- ncwadi ke apendule ngayo iti;—

“Inkosi (U-Nobenguni) ilivile ilizwi elibe litu- nyelwe kuyo ngu Lieutenant Governor Southey ngo Rev. J. B. Thomas, layivuyisa kakulu.

“Itike inkosi kuyakuyivuyisa ukuba ifumane abafundisi bokuza kufundisa abantu bayo Kanjalo kuyayi vuyisa ukubona abantu baka Victoria behambela emhlabeni wayo. Inkosi inomnqweno wokuba bakuselwe bapatwe ngobubele xa balapa, ukuba abayapuli imiteto yeli lizwe. Ukuba inkosi abayi katazi nganto akuko uya kubakataza.

“ Ewe okwenene kubako amaxesha abati abantu benkosi bakataze abamhlope, kodwa ke isukuba ingayazi lonto; iti yakuyifumana imohlwaye oyenzileyo.

“ Iti Inkosi Ilizwi lika Tixo laqala lafikela abelungu baza balamkelela pezulu. Namhla ke lize kwaba bantu benkosi nabo ke baya kulandela abamhlope. Kodwa umntu ontsundu asikuko nokuba ulukuni uyaziziliza, akavumi ukuwashiya amasiko amadala akowabo, atabate imfundiso yelizwi lika Tixo. Omhlope umntu wamkela kwakamsinya, ontsundu akavumi kupulapula; kanti noko naye wode abuye eze kwakulo ngexesha lake.

“ Iti Inkosi abafundisi bakululekile ukuba ba- shumayele nokuba kupi apo batandayo kulo mhlaba wayo, nase bantwini unike umteto wokuze bapulapule into etetwayo ngabo, batumele intsapo ukuze ziye kufunda. Nenkosi iyabatumela abayo abantwana. Ngoku omnye selenokuleseshana nokubalana, noko kuse kuncinane, abanye basafunda.”

UKUNGENA KUKA YESU E-YERUSALEM.

1. Ntombi kaziyone, vuya nokuvuya!

Gcoba nokugcoba, ke Yerusaleme! Nanku ukumkani wako oza kuwe! He uyeza kuwe, uyinkosi yoxolo.

1. Nyana ka Davide, Hosiyana kuwe!

Mausikelele sonk’ isizwe sako, Misa ubukosi bako emhlabeni, Baze bati bonke : Hosiyana kwizulu!

1. Nyana ka Davide, Hosiyana kuwe! Bota, bota Yesu, Nkosi engalali ! ’Terone yako yoma ngonapakade. Wena ungunyana emnye lo ka Yihlo.

UMKOMBE ONGU YESU.

1. Yesu Kristu Mkombe wami Uyi paradesi yam, Ukukutya ungumpako Kuwo umpefumlo wam.
2. Wen’ ulilizwi lo Yihlo Uvete inyama yam; Ngako mandikudumise Ngawo onk’ amandla am,
3. Uyinyati yezwe lonke, Ngoku ungumhlobo wam, Nkosi yemikosi yonke! Pata intliziyo yam.
4. Mntwana omhle emkombeni! Wena uluvuyo Iwam. Ndingenise ezulwini, Ndikangel’ u-Tixo wam.